चंडीगढ़. कल ही (रविवार को) गांव से लौटकर चंडीगढ़ आया था। हमेशा वह शाम को ही शराब पीता था, लेकिन सोमवार को छुट्टी होने की वजह से वह सुबह ही शराब की दुकान पर पहुंच गया, जहां मौत ने उसे अपनी आगोश में ले लिया। दरअसल, सोमवार सुबह सेक्टर-26 के ट्रांसपोर्ट एरिया में एक शराब की दुकान गिरने से 6 लोगों की मौत हो गई। मृतकों में यूपी का इफत्कार भी शामिल है। वह एक दिन पहले ही अपनी पत्नी और चार बेटियों को गांव छोड़कर आया वापस था।
दोस्त ने बयां की दास्तां...
यह दर्दनाक कहानी dainikbhaskar.com से इफत्कार के दोस्त फिंदू ने बताई। फिंदू ने बताया कि सोमवार को ट्रांसपोर्ट एरिया में साप्ताहिक छुट्टी रहती है। इसलिए सड़क किनारे दुकान लगाने वाला इफत्कार सुबह ही शराब के ठेके पहुंच गया। इफत्कार शराब पीना का आदी था और पिछले 20 साल चंडीगढ़ में ही रह रहा था।
15 से 17 लोग हैं घायल...
पिछले चार घंटे से बचाव कार्य जारी है। अभी तक 6 लोगों की मौत की पुष्टि हो चुकी है। 15 से 17 लोग घायल हैं, जिनमें से 7 लोगों को पीजीआई, 5 को सेक्टर- 16 के जनरल अस्पताल और 2 को सेक्टर-32 के मेडिकल कॉलेज में भर्ती करवाया गया है। - एसपी सुखचैन गिल , चंडीगढ़
कैसे हुआ हादसा...
-वाइन शॉप के साथ लगती दीवार के पास कुछ मजदूर खुदाई कर रहे थे, जिसके चलते दीवार कमजोर होकर ढह गई। दीवार ढहते ही शॉप का सारा ढांचा व छत गिरकर धराशाई हो गई।
- खुदाई का कार्य करवा रहा ठेकेदार मौके से फरार है।
आगे की स्लाइड्स में देखें घटना स्थल की तस्वीरें...फोटो अनिल ठाकुर
hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva